OpenLLM-France/wikimedia huggingface dataset:
# Bavó de Gant

Bavó de Gant, en francès Bavon i en neerlandès Baaf (Haspengouw ca. 589 - Gant, ca. 654), fou un monjo benedictí i eremita. És venerat com a sant per l'Esglésica catòlica i l'ortodoxa.

## Biografia

Allowin de Haspengouw havia nascut en una noble família franca d'Haspengouw, prop de Lieja, cap al 589, la tradició el fa fill de Pipí de Landen, majordom reial, tot i que no n'hi ha la certesa. La seva joventut fou dissoluta i va manifestar un tarannà cruel: venia serfs com a esclaus, va viure en parella sense haver-se casat i va tenir una filla, i fou un militar indisciplinat. En morir la dona, i havent sentit la predicació d'Amand de Maastricht, va decidir de fer vida religiosa: es confessà amb el bisbe Amand i va fer penitència per la seva vida anterior; va repartir la seva fortuna entre els pobres i ingressà al monestir benedictí de Gant, on prengué el nom de Bavó.
Bavó acompanyà Amand en molts viatges de missió per terres franceses i flamenques, fins que volgué retirar-se a fer vida eremítica al bosc de Malmedy, proper a Lieja, vivint en el tronc d'un arbre buit. A Gant, va fundar els monestirs de Saint-Pierre-au-mont-Blandin i Saint-Bavon; en aquesta última vivia reclòs en la cel·la com a ermità. Hi va morir cap al 654 (la tradició diu que l'1 d'octubre de 659).

## Veneració

La seva despulla és venerada a l'actual catedral de Gant, dedicada al sant. És el sant patró de Gant, Haarlem i Wilrijk. A Duinkerke, durant el carnestoltes desfila la figura del guerrer Allowyn.
* Pintura de Hieronymus Bosch, ca. 1482 (Viena, Acadèmia de Belles Arts)
* Conversió de Bavó, per Peter Paul Rubens (Catedral de Sant Bavó, Gant)
* Escultura flamenca, ca. 1460 (Nova York, Metropolitan Museum of Art)
* Catedral de Sant Bavó (Gant)
# Beckham (sèrie de televisió)

Beckham és una docusèrie britànica de quatre episodis del 2023 creada per a Netflix. Se centra en la vida del futbolista professional David Beckham i la seva dona Victoria Beckham. Va ser dirigida per Fisher Stevens i protagonitzada pel mateix David Beckham. S'ha subtitulat al català.
Tots els episodis es van publicar el 4 d'octubre de 2023 a Netflix. La sèrie va rebre una puntuació d'aprovació del 88% basada en 24 crítiques al lloc d'agregació de ressenyes Rotten Tomatoes. Va ser nominada a cinc premis Primetime Emmy, inclosa la categoria a millor sèrie documental o de no-ficció.

## Referències

* ↑ Keslassy, Elsa. «David Beckham Didn't Watch His Netflix Docuseries Until After It Premiered, Streamer's Unscripted VP Says» (en anglès americà). Variety, 29-11-2023. [Consulta: 26 juliol 2024].
* ↑ «Beckham». Goita què fan, ara!. [Consulta: 25 agost 2024].
* ↑ Rantala, Hanna. «David Beckham takes family to premiere of candid new Netflix documentary about his life» (en anglès americà). Reuters, 03-10-2023. [Consulta: 26 juliol 2024].
* ↑ «Beckham». .
* ↑ Royston, Jack. «Beckhams Beat 'Harry & Meghan' in War of the Biopics» (en anglès). Newsweek, 18-07-2024. [Consulta: 26 juliol 2024].
# Beckettita

La beckettita és un mineral de la classe dels silicats, que pertany al supergrup de la safirina. Rep el nom en honor de John R. Beckett, cosmoquímic de l'Institut de Tecnologia de Califòrnia.

## Característiques

La beckettita és un element químic de fórmula química Ca₂V₆Al₆O$_{20}$. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema triclínic, i es troba en forma d'agregats de cristalls de 4 a 8 μm. És l'anàleg V$^{3+}$ de l'addibischoffita i la warkita. Químicament és semblant a la sherwoodita, i força similar a la burnettita, la mukhinita i la kannanita.

## Formació i jaciments

Va ser descoberta al Meteorit Allende, un meteorit trobat a Pueblito de Allende, a l'estat de Chihuahua, Mèxic. Es tracta de l'únic indret de tot el planeta on ha estat descrit aquest mineral.

## Referències

* ↑ «Beckettite» (en anglès). Mindat. [Consulta: 9 gener 2019].
# Beckett (cràter)

Beckett és un cràter d'impacte de 60 km de diàmetre de Mercuri. Porta el nom de la pintora australiana Clarice Beckett (1887-1935), i el seu nom va ser aprovat per la Unió Astronòmica Internacional el 2008.
Va ser descobert el gener de 2008 durant el primer sobrevol del planeta de la sonda espacial MESSENGER. El sòl no és llis i mostra una fossa en forma d'arc o d'un auricular d'un telèfon, que també es diu fossa central. La mida de la fossa és de 35 x 7,5 km. Tal característica es pot haver originat de la caiguda d'una cambra magmàtica subjacent a la part central del cràter. Aquesta característica és semblant a la de les calderes volcàniques de la Terra quan es col·lapsen.

## Referències

* 1 2 «Beckett». Gazetteer of Planetary Nomenclature. United States Geological Survey, 07-10-2016. [Consulta: 18 maig 2017].
* ↑ «MESSENGER Views an Intriguing Crater». JHU/APL, 20-01-2008. Arxivat de l'original el 20 de novembre 2013. [Consulta: 18 novembre 2009].
* 1 2 Gillis-Davis, Jeffrey J.; Blewett, David T.; Gaskell, Robert W.; Denevi, Brett W.; Robinson, Mark S.; Strom, Robert G.; Solomon, Sean C.; Sprague, Ann L. «Pit-floor craters on Mercury: Evidence of near-surface igneous activity». Earth and Planetary Science Letters, 285, 3-4, 2009, pàg. 243–250. Bibcode: 2009E&PSL.285..243G. DOI: 10.1016/j.epsl.2009.05.023.
* ↑ «A Newly Pictured Pit-Floor Crater». JHU/APL, 30-09-2009. Arxivat de l'original el 2 d'abril 2015. [Consulta: 18 novembre 2009].

## Vegeu també

* Llista de cràters de Mercuri
# Beckett Ridge

Beckett Ridge és una concentració de població designada pel cens dels Estats Units a l'estat d'Ohio. Segons el cens del 2000 tenia 8.663 habitants.

## Demografia

Segons el cens del 2000, Beckett Ridge tenia 8.663 habitants, 3.107 habitatges, i 2.420 famílies. La densitat de població era de 688,2 habitants/km².
Dels 3.107 habitatges en un 43,8% hi vivien nens de menys de 18 anys, en un 69,2% hi vivien parelles casades, en un 6,5% dones solteres, i en un 22,1% no eren unitats familiars. En el 17,8% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,21.
Per edats la població es repartia de la següent manera: un 30,4% tenia menys de 18 anys, un 5,9% entre 18 i 24, un 34,6% entre 25 i 44, un 23,9% de 45 a 60 i un 5,2% 65 anys o més.
L'edat mediana era de 35 anys. Per cada 100 dones de 18 o més anys hi havia 96,3 homes.
La renda mediana per habitatge era de 80.090 $ i la renda mediana per família de 90.758 $. Els homes tenien una renda mediana de 61.008 $ mentre que les dones 38.933 $. La renda per capita de la població era de 33.835 $. Aproximadament l'1,3% de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beckett Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 25 agost 2010].
* ↑ «Geographic Comparison Table- Beckett Ridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bathyclarias worthingtoni

Bathyclarias worthingtoni és una espècie de peix de la família dels clàrids i de l'ordre dels siluriformes. Es troba a Àfrica: és una espècie de peix endèmica del llac Malawi. Els mascles poden assolir els 80 cm de llargària total.

## Referències

* ↑ uBio (anglès)
* ↑ Jackson P. B. N. 1959. Revision of the clariid catfishes of Nyasaland, with a description of a new genus and seven new species. Proceedings of the Zoological Society of London. v. 132 (pt 1). 109-128.
* ↑ BioLib (anglès)
* ↑ BioLib (anglès)
* 1 2 FishBase (anglès)
* ↑ Eccles, D.H. 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Agnèse, J. F. i G. G. Teugels 2001: The Bathyclarias-Clarias species flock. A new model to understand rapid speciation in African Great lakes. Comptes rendus hebdomadaires des séances de l'Akadémie des Sciences. Life Sci. Núm. 324: 683-688. (En francès i anglès).
* Anseaume, L. i G. G. Teugels 1999: On the rehabilitation of the clariid catfish genus Bathyclarias endemic to the east African rift Lake Malawi. Journal of Fish Biology v. 55: 405-419.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Benton (Arkansas)

Benton és una població dels Estats Units a l'estat d'Arkansas. Segons el cens del 2000 tenia 21.906 habitants.

## Demografia

Segons el cens del 2000, Benton tenia 21.906 habitants, 8.713 habitatges, i 6.186 famílies. La densitat de població era de 471,5 habitants/km².
Dels 8.713 habitatges en un 33,5% hi vivien nens de menys de 18 anys, en un 55,9% hi vivien parelles casades, en un 11,8% dones solteres, i en un 29% no eren unitats familiars. En el 25,3% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,3% tenia menys de 18 anys, un 8,8% entre 18 i 24, un 29,8% entre 25 i 44, un 21,5% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 88,1 homes.
La renda mediana per habitatge era de 41.503 $ i la renda mediana per família de 51.064 $. Els homes tenien una renda mediana de 32.493 $ mentre que les dones 22.386 $. La renda per capita de la població era de 19.797 $. Entorn del 5,8% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Benton». American Fact Finder. Oficina del Cens dels Estats Units, 12-01-2010.
# Beina (desambiguació)

«Beina» té aquests significats:
o baina
* Munició:
** beina o casquet, element del cartutx o munició que solidaritza tots els altres i conté la càrrega explosiva i la càpsula fulminant
** beina (armes de foc) o llautó, és la part d'un cartutx que conté la càrrega de pólvora, el fulminat, i la bala embotida a pressió
* Arma blanca:
** beina, o folre, estoig de protecció d'arma blanca dreta
* Fruita o Llegum:
** tavella, o bajoca, d'algunes lleguminoses cultivades, és la clovella llarguera que conté els grans o bessons de plantes com la mongeta, la fava o el pèsol, o encara la vainilla.
# Beilschmiedia berteroana

Beilschmiedia berteroana és una espècie de planta de la família de les Lauràcies, endèmica de Xile. És un arbre perenne que es troba a vessants pronunciades d'exposició sud, trencades profundes, o bé com a protecció per a una capa densa de vegetació, sota grans arbres, amb una filtració del 40 - 80%. És una espècie que té un ús ornamental.

## Referències

* ↑ «Beilschmiedia berteroana» a The Plant List. Data consulta: 20 de febrer de 2014.
# Bert Roesems

Bert Roesems (Halle, 14 d'octubre de 1972) va ser un ciclista belga que fou professional entre 1997 i 2009.
Especialista en la disciplina contra el cronòmetre ha aconseguit la majoria de les seves victòries en aquesta modalitat. El 2004 aconseguí els seus millors resultats, amb la victòria al Campionat de Bèlgica de contrarellotge, a la Volta a la Baixa Saxònia i a la Chrono des Herbiers.

## Palmarès

* 1996
** Campió de Bèlgica amateur
* 1997
** 1r a l'OZ Wielerweekend
* 1998
** 1r a la Fletxa costanera
* 1999
** 1r al Tour de la Somme i vencedor d'una etapa
** Vencedor d'una etapa de l'OZ Wielerweekend
** Vencedor d'una etapa del Circuit Franco-belga
* 2001
** Campió de Bèlgica de persecució
** 1r a la Brussel·les-Ingooigem
** Vencedor d'una etapa del Tour de la Somme
** Vencedor d'una etapa del Tour de la Regió valona
* 2002
** Vencedor d'una etapa de la Volta a Bèlgica
** Vencedor d'una etapa de la Volta a Suècia
* 2003
** 1r al Gran Premi de Denain
** Vencedor d'una etapa de la Cursa de la Solidaritat Olímpica
** Vencedor d'una etapa del Gran Premi Erik Breukink
* 2004
** Campió de Bèlgica de CRI
** 1r a la Volta a la Baixa Saxònia i vencedor d'una etapa
** 1r a la Chrono des Herbiers
** Vencedor d'una etapa de la Volta a Bèlgica
* 2005
** 1r a la Brussel·les-Ingooigem
* 2006
** 1r a la Nokere Koerse

### Resultats al Giro d'Itàlia

* 2006. 123è de la classificació general

### Resultats a la Volta a Espanya

* 2004. Abandona (12a etapa)
* 2007. Abandona (7a etapa)

## Enllaços externs

* Fitxa de Bert Roesems a sitiodeciclismo.net
# Incident Pinnacle-Empty Quiver

Un Incident Pinnacle-Empty Quiver és una paraula codi, utilitzada per l'"United States National Military Command Center" (NMCC), per a designar un cas de robatori, segrest o pèrdua d'una arma nuclear activa.
Altres conceptes importants de la terminologia sobre incidents militars nuclears dels EUA són: l'Incident Pinnacle-Nucflash, (que gaudeix de la màxima prioritat en l'estructura de comunicació militar dels EUA), per a descriure una situació caracteritzada per la detonació, o possible detonació accidental, o no autoritzada, d'una arma nuclear que creï un risc de guerra atòmica, o l'Incident Pinnacle-Broken Arrow, per a referir-se a un incident nuclear accidental sense risc de guerra atòmica.
Un exemple històric d'incident Pinnacle-Empty Quiver va ser l'accident nuclear de Palomares (Almeria, Espanya) quan, el 17 de gener de 1966, durant una operació de subministrament de combustible dos avions de la Força Aèria Nord-americana van xocar en vol a 30.000 peus. Ambdúes naus es van desintegrar instantàniament i van caure en flames sobre la terra i el mar. Un dels avions, un Bombarder B-52, transportava almenys quatre (cinc segons algunes fonts) bombes termonuclears B28 d'1,5 megatones. Tres de les bombes van caure a terra, i una al mar.
# Canon EF-M 15-45mm f/3.5-6.3 IS STM

El Canon EF-M 15-45mm f/3.5-6.3 IS STM és un objectiu zoom normal amb muntura Canon EF-M.
Aquest, va ser anunciat per Canon el 13 d'octubre de 2015, amb un preu de venta suggerit de 279€.
Aquesta, és l'òptica que ve de sèrie amb la majoria de càmeres de la sèrie EF-M, com la primera que el va portar inclos al kit, la Canon EOS M10.
La seva distància focal de 15-45mm té el mateix camp visual en una càmera EOS de la sèrie M que una lent de 24-72mm en una càmera de fotograma complet.
Aquest, està disponible en dos colors per combinar amb les càmeres dels mateixos colors: negre i platejat

## Característiques

Les seves característiques més destacades són:
* Distància focal: 15-45mm
* Obertura: f/3.5 - 22 (a 15mm) i f/6.3 - 40 (a 45mm)
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 3,5 passes
* Distància mínima d'enfocament: 25cm
* Rosca de 49mm
* Distorisió òptica a 15mm de -3,3% (tipus barril) i a 45mm de -1,03% (tipus barril)
* A 15mm i f/4 l'objectiu l'ombrejat les cantonades més de tres passes i mitja de llum, però és a f/11 on aquest efecte es veu rebaixat fins a una mica més d'un pas. A 45mm i f/5.6 l'objectiu ombreja les cantonades per sota de mig pas, i és a f/8 on aquest efecte es veu rebaixat i on gairebé no s'aprecia l'efecte.
* Entre f/5.6 i f/8 és on millor qualitat dona l'òptica

## Construcció

* La muntura, canó i anell de filtre son de plàstic
* El diafragma consta de 7 fulles, i les 10 lents de l'objectiu estan distribuïdes en 9 grups.
* Consta de 3 elements asfèrics

## Accessoris compatibles

* Tapa E-49
* Parasol EW-53
* Filtres de 49mm
* Tapa posterior EB
* Funda LP811

## Referències

* 1 2 «Canon EF-M 15-45mm F3.5-6.3 IS STM Specs» (en anglès). Dpreview.
* ↑ «Canon EF-M 15-45mm F3.5-6.3 IS STM. Ficha Técnica» (en castellà). Todo fotografia.
* ↑ «Canon EOS M10 y EF-M 15-45 mm f/3.5-6.3 IS STM, el nuevo intento de Canon entre las CSC» (en castellà). Xataka foto.
* 1 2 3 4 «Canon EF-M 15-45mm f/3.5-6.3 STM IS - Review / Test» (en anglès). Optical limits. Arxivat de l'original el 2023-01-14. [Consulta: 14 gener 2023].
* ↑ «Canon 15-45mm» (en anglès). Kenrockwell.
* ↑ «Canon EF-M 15-45mm f/3.5-6.3 IS STM Accesorios» (en castellà). Canon España. Arxivat de l'original el 2023-01-14. [Consulta: 14 gener 2023].
# Alonso Fernández de Lorca

Alonso Fernández de Lorca (Madrid - Madrid, 11 de setembre de 1669) va ser un funcionari castellà que va actuar com a secretari en la Secretaria d'Estat i del Despatx Universal, del Consell dels Ordes i del Consell d'Índies.
Els seus orígens es trobarien en una de les famílies que van participar en la conquesta de la ciutat murciana de Llorca. Va ser fill de Pedro Fernández Lorca i de Mariana Muñoz, ambdós naturals de Madrid. Va casar-se amb Luisa Gómez Rondero, amb qui va tenir, entre d'altres, a Juan Antonio Fernández de Lorca. Actuà com a secretari de Felip IV de Castella i com a oficial major de la Secretaria d'Estat i del Despatx Universal, en relació als negocis d'Itàlia. A consulta del Consell d'Estat, per decret de 28 de gener de 1656 se li va atorgar l'hàbit de l'orde de Sant Jaume i el 5 d'abril va ser armat cavaller a l'església de la Concepció Francisca pel secretari Pedro Coloma. Posteriorment, va servir a la secretaria de cambra del Consell dels Ordes i la seva Junta de Cavalleria. El 1665 encara n'era secretari i va ser traspassat al Consell Suprem d'Índies en relació al Virregnat de Nova Espanya. Va morir a Madrid l'11 de setembre de 1669 i va ser enterrat a la capella de Santa Caterina del monestir de San Jerónimo el Real, fundada per la seva família. Segons Álvarez va morir en el càrrec, però segons Schäfer es va jubilar el mateix any. En tot cas, poc després de la seva mort, el consell de cambra del Consell d'Índies va proposar oferir una pensió a la seva vídua i atorgar l'hàbit de Sant Jaume al seu fill.

## Referències

* ↑ Mansilla Vidal, Luis. Relación genealógica de varias familias chiloensis (en castellà). Angol: Imprenta de "El Colono", 1927, p. 226-227.
* 1 2 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 1. Madrid: Oficina de D. Benito Cano, 1789, p. 57-58.
* ↑ Schäfer, Ernst. El Consejo Real y Supremo de las Indias: su historia, organización y labor administrativa hasta la terminación de la Casa de Austria (en castellà). Valladolid: Junta de Castilla y León i Marcial Pons Historia, 2003, p. 354.
* ↑ Heredia Herrera, Antonia (Dir.). Catálogo de las consultas del Consejo de Indias: 1669-1675 (en castellà). Sevilla: Diputación Provincial de Sevilla, 1995, p. 66.
# Hidrotímetre

Un hidrotímetre és un aparell de laboratori dissenyat per a la mesura de la duresa de l'aigua a partir de la propietat que tenen els sabons per a precipitar sals de calci, Ca$^{2+}$, el catió més important en la duresa. Fou dissenyat pels químics francesos Antoine François Boutron-Charlard (1796-1879) i Félix Boudet (1806-1878), membres del Consell de Salubritat de París, el 1856.
L'hidrotímetre consta de dos parts:
* Un flascó hidrotimètric, un flascó graduat (marques de 10, 20, 30 i 40 ml habitualment) que es pot tapar amb un tap esmerilat i destinat a contenir l'aigua a analitzar i el reactiu.
* Una bureta hidrotimètrica, de Boutron-Boudet, que és un tub graduat tancat per un extrem i obert per l'altre amb dues sortides: una acabada en punta per on surt la dissolució de sabó de Boutron-Boudet, que és el reactiu, i l'altra boca, més ample i en forma de petit embut s'empra per omplir la bureta i per addicionar gota a gota aquesta dissolució obrint-la i tapant-la amb un dit.

## Referències

* ↑ Boutron-Charlard, A.F.; Boudet, F «De l'hydrotimétrique ou nouvelle méthode d'analyse des eaux de sources et des rivières». Comptes Rendus, 40, 1855, pàg. 679.a
* ↑ Boutron-Charlard, A.F.; Boudet, F. Hydrotimétrie: Instruction sur l'emploi de l'hydrotimètre pour déterminer la valeur des eaux de sources et de rivières et leur composition. Clech et Deroche, 1855.
* ↑ «Hidrotimètre». Dictionarie de français Littré. [Consulta: 12 juny 2004].
# Friedersdorf, Saxònia-Anhalt

Friedersdorf és una vila i municipalitat del districte d'Anhalt-Bitterfeld, a Saxònia-Anhalt, Alemanya. Des de l'1 de gener de 2010, forma part de la municipalitat de Muldestausee.

## Vila del llibre

La tardor del 1997 es va crear la primera vila del llibre alemanya amb l'obertura de set llibreries. Els fundadors del negoci en aquell moment van ser Renè Bär, Heidemarie Dehne, Olaf Löbel, Hans-Jürgen Schmidt, Mario Strohschein, Günter Weigert i Andrea Wilzek. Les llibreries de segona mà encara existents avui en dia són les de Renè Bär a l'antiga escola i d'Olaf Löbel al Mühlbecker Hof.

## Referències

* ↑ «Buchdorf Mühlbeck-Friedersdorf» (en alemany). [Consulta: 2 gener 2020].
# Txagra del Cap

El txagra del Cap (Tchagra tchagra) és un ocell de la família dels malaconòtids (Malaconotidae).

## Hàbitat i distribució

Habita vegetació costanera i matollars xèrics a Sud-àfrica.

## Referències

* ↑ «Txagra del Cap». Cercaterm. TERMCAT, Centre de Terminologia. Rev. 10/05/2023(català)
# Espaulella

* Aquest article tracta sobre toponímia. Vegeu-ne altres significats a «Espaulella (cognom)».
Espaulella és una antiga masia del municipi de Sant Pere de Torelló (Osona), a l'antic terme de Curull i la Vola, situada al vessant esquerre de la vall de Salgueda (dita també vall d'Espaulella). Depèn de la parròquia de Vidrà i ja és esmentada al segle xii.
L'origen del topònim Espaulella és encara poc clar. Segons la hipòtesi del lingüista Joan Coromines, Espaulella és fruit de l'evolució d'un diminutiu d'espeolla, que al seu torn és una dissimilació del llatí spelúcula, que significa "petita cova" i a donat a la paraula "espluga", i és el diminutiu de spelunca. El diminutiu resultant d'espeolla hauria estat espeollella, del qual, per dissimilació, podria venir Espaulella.

## Referències

* ↑ Josep Mauri i Portolès. A peu per Osona (segona edició). Cossetània Edicions, 2003, p. 40–. ISBN 978-84-96035-14-0.
* ↑ Joan Rovira i Merino; Ignasi Forcada i Salvadó; Josep Jordana Puigpinós 12 camins mil·lenaris. L'Abadia de Montserrat, 14 setembre 2010, p. 71–. ISBN 978-84-9883-299-0.
* ↑ Miscel·lània Joan Veny. L'Abadia de Montserrat, 2005, p. 10–. ISBN 978-84-8415-737-3.